ڕووداوی ھۆد

ڕووداوی ھۆد () ڕووداوێک لە ٤ی تەممووزی ٢٠٠٣ لە دوای لەشکرکێشی بۆ سەر عێراق ڕوویدا، کاتێک کۆمەڵێک سەربازی تورکیا کە لە باکووری عێراق چالاکییان دەکرد دەستگیرکران و بە ھۆدەوە کە دەمووچاویان داپۆشیبوو بردران و لەلایەن ھێزە چەکدارەکانی ئەمریکاوە لێپرسینەوەیان لەگەڵدا کرا. پاشان سەربازەکان دوای شەست کاتژمێر ئازاد کران دوای ئەوەی تورکیا ناڕەزایەتی لە ئەمریکا تۆمار کرد.

ھەرچەندە ھیچ لایەنێک داوای لێبووردنیان نەکرد، بەڵام لیژنەیەکی ئەمریکی و تورکیا بۆ لێکۆڵینەوە لە ڕووداوەکە پێکھێنرا و بەیاننامەیەکی ھاوبەشی داوای لێبووردنیان بڵاوکردەوە. جگە لەوەش دۆناڵد ڕامسفێڵد وەزیری بەرگری ئەمریکا نامەیەکی بۆ ڕەجەب تەیب ئەردۆغان سەرۆک وەزیرانی تورکیا نووسی و پەشیمانی خۆی لەو ڕووداوە دەربڕی. «ڕووداوی ھۆد» زیانی بە پەیوەندییە دیپلۆماسییەکانی تورکیا و ئەمریکا گەیاند و خاڵێکی تێکچوونی لە پەیوەندییەکانی نێوان ھەردوو وڵاتدا دیاریکرد. ھەرچەندە ئەم ڕووداوە لە ئەمریکا تاڕادەیەک کەم ڕووماڵ لێکرا، بەڵام ڕووداوێکی گەورە بوو لە تورکیا و زۆرێک لە ھاووڵاتیان وەک سووکایەتییەکی بە مەبەشت سەیریان کرد و بە «ڕووداوی ھۆد» ناویان برد.

 سەرچاوەکان 

 سەرچاوەکان 

پۆل:٢٠٠٣ لە باشووری کوردستان
پۆل:مێژووی سەربازی لە ٢٠٠٣
پۆل:مێژووی پارێزگای سلێمانی